अनुमान था सिर्फ इंग्लैंड में करीब 2000 करोड़ रुपए मूल्य की संपत्ति नष्ट हुई.
द्वितीय विश्वयुद्ध में प्रथम विश्वयुद्ध की तुलना में धन-जन की अधिक क्षति हुई. एक अनुमान के अनुसार, इस युद्ध में दोनों पक्षों के 5 करोड़ से अधिक लोग मारे गए जिनमें सर्वाधिक संख्या सोवियतों की थी. लाखों बेघर हो गए. इससे पुनर्वास की समस्या उठ खड़ी हुई. लाखों यहूदियों की हत्या कर दी गई. घायलों की गिनती ही नहीं की जा सकती थी. परमाणु बम से हिरोशिमा और नागासाकी पूरी तरह नष्ट हो गए. इसी प्रकार युद्ध में बेहिसाब संपत्ति भी नष्ट हुई. अनुमान था सिर्फ इंग्लैंड में करीब 2000 करोड़ रुपए मूल्य की संपत्ति नष्ट हुई. सोवियत संघ की संपूर्ण राष्ट्रीय संपत्ति का चौथा भाग युद्ध की भेंट चढ़ गया. इतना विनाशकारी युद्ध पहले कभी नहीं हुआ था.